b'\n_START_ARTICLE_\nMetropolitan opera (teatras)\n_START_SECTION_\nIstorija\n_START_PARAGRAPH_\nOperos teatras Niujorke, JAV. \xc4\xaekurtas 1883 met\xc5\xb3 spalio 22 dien\xc4\x85. Nauji teatro r\xc5\xabmai atidaryti 1966 metais, Linkolno centre. Teatro sal\xc4\x97je yra 3788 s\xc4\x97dimos ir 200 stovim\xc5\xb3 viet\xc5\xb3. Teatras turi nuolatin\xc4\xaf 140 \xc5\xbemoni\xc5\xb3 orkestr\xc4\x85 ir 80 \xc5\xbemoni\xc5\xb3 chor\xc4\x85. Sezono trukm\xc4\x97 \xe2\x80\x93 30 savai\xc4\x8di\xc5\xb3. Vidutini\xc5\xa1kai per sezon\xc4\x85 parodoma 230 spektakli\xc5\xb3. 1976-2016 m. teatro muzikos vadovas \xe2\x80\x93 James Levine. Pirmasis spektaklis \xc4\xafvyko 1883 metais, spalio 22 dien\xc4\x85 \xe2\x80\x93 \xc5\xa0. Guno \xe2\x80\x9eFaustas\xe2\x80\x9c.  _NEWLINE_Po pirmojo nes\xc4\x97kmingo sezono (vadovaujant M. Abbey, vienam \xc5\xbeymiausi\xc5\xb3 teatr\xc5\xb3 prodiuseri\xc5\xb3, teatras patyr\xc4\x97 500 000 dol. nuostol\xc4\xaf) buvo patvirtintas voki\xc5\xa1kos operos sezonas, kuris, d\xc4\x97l R. Vagnerio k\xc5\xabrybos populiarumo tiek Europoje, tiek JAV buvo 7 metus i\xc5\xa1 eil\xc4\x97s pakartotas. 1885-1891 m. teatre \xc4\xafvyko vis\xc5\xb3 13 R. Vagnerio oper\xc5\xb3 premjeros (5 j\xc5\xb3 pirm\xc4\x85 kart\xc4\x85 buvo pastatytos Amerikoje, vyriausiasis dirigentas A. Siedle\'is), net D\xc5\xbe. Verd\xc5\xbeio "Trubad\xc5\xabras" ir "Aida" buvo pastatyti voki\xc5\xa1kai. Teatre pasirod\xc4\x97 \xc5\xbeym\xc5\xabs dainininkai L. Lehmann, M. Brandt, A. Materna, A. Niemannas. I\xc5\xa1sekus publikos d\xc4\x97mesiui, naujas teatro valdytojas M. Abbey impresarijumi 1891m. paskyr\xc4\x97 i\xc5\xa1 \xc4\x8cekijos kilus\xc4\xaf M. Grau (dirbo 1891-1903m.). \xc5\xa0is pareng\xc4\x97 sezon\xc4\x85, paremt\xc4\x85 i\xc5\xa1imtinai (iki 1896 m.) pranc\xc5\xabz\xc5\xb3 ir ital\xc5\xb3 k\xc5\xabriniais bei nauj\xc5\xb3 \xc4\xaf\xc5\xbeymi\xc5\xb3 daininink\xc5\xb3 E. Eames, E. de Reszke\'s, E. Albani, J. Lassalle\'io pasirodymu. Greta j\xc5\xb3 per M. Grau vadovavimo laikotarp\xc4\xaf dainavo \xc5\xbeym\xc5\xabs dainininkai, tarp j\xc5\xb3 - L. Nordica, E. Calve, Z. De Lussan, V. Maurelis, G. Russitano, N. Melba, S. Scalchi, P. Planconas. D\xc4\x97l M. Abbey mirties 1897-1898 m. teatras neveik\xc4\x97._NEWLINE_1903 m. buvo sudaryta 13 direktori\xc5\xb3 taryba, kuri sub\xc5\xabr\xc4\x97 nauj\xc4\x85 k\xc5\xabrybin\xc4\x99 grup\xc4\x99, vadovaujam\xc4\x85 H. Conriedo. Jis t\xc4\x99s\xc4\x97 voki\xc5\xa1ko repertuaro tradicij\xc4\x85, kurios svarbiais akcentais tapo E. Caruso (1903 m.), F. \xc5\xa0aliapino (Mefistofelio vaidmuo, 1907 m.), dirigento G. Mahlerio (R. Vagnerio "Tirstanas ir Izolda", premjera 1908 m.) pasirodymai. Teatro vadybininku paskyrus G. Gatti-Casazza (vadovavo 1908-1935 m., nuo 1910 m. generalinis vadybininkas) \xc4\xafsigal\xc4\x97jo tradicija statyti operas j\xc5\xb3 k\xc5\xabr\xc4\x97j\xc5\xb3 kalba. Teatro vyriausiais dirigentais buvo G. Mahleris (1907-1909 m.), A. Toscanini (1908-1915 m.), A. Hertzas (1902-1915 m.), A. Bodanzky (1915-1939 m.), T. Serafinas (1924-1934 m.) Per sezon\xc4\x85 (24 savait\xc4\x97s) buvo rodomi 48 skirtingi veikalai. 1910 m. \xc4\xafvyko D\xc5\xbe. Pu\xc4\x8dinio op. "Mergina i\xc5\xa1 vakar\xc5\xb3" bei E. Humperdincko "Karliaus vaikai" pasaulin\xc4\x97s premjeros. Teatras \xc5\xbeeng\xc4\x97 kartu su operos \xc5\xbeanro pl\xc4\x97tra Italijoje, tuo pat metu stat\xc4\x97 ir amerikie\xc4\x8di\xc5\xb3 operas, tarp j\xc5\xb3 H. Parkerio "Mona" (1912 m.), D. Tayloro "Peter Ibsen" (1931 m.) Teatro klest\xc4\x97jimo laikotarpis nutr\xc5\xabko d\xc4\x97l 1929 m. prasid\xc4\x97jusios pasaulin\xc4\x97s ekonomin\xc4\x97s kriz\xc4\x97s. Atsistatydinus G. Gatti-Casazza\'i j\xc4\xaf pakeit\xc4\x97 dainininkas H. Witherspoonas, \xc5\xa1\xc4\xaf tais pa\xc4\x8diais metais Kanados tenoras, buv\xc4\x99s \xc4\x8cikagos operos direktorius E. Johnsonas (vadovavo 1935-1950 m.).  _NEWLINE_1935 m. A. Belmont \xc4\xafk\xc5\xabr\xc4\x97 teatro gildij\xc4\x85 - paramos organizacij\xc4\x85, kurios nariais JAV tapo apie 100 000 r\xc4\x97m\xc4\x97j\xc5\xb3. Finansi\xc5\xa1kai teatr\xc4\x85 par\xc4\x97m\xc4\x97 Juilliardo fondas, Carnegie korporacija. Teatro veikloje atsirado mokini\xc5\xb3 rengimo programos. XX a. 4 de\xc5\xa1imtmetyje ir 5 de\xc5\xa1imtme\xc4\x8dio prad\xc5\xbeioje, repertuare vyravo ital\xc5\xb3 opera, buvo t\xc4\x99siama R. Vagnerio k\xc5\xabrini\xc5\xb3 pastatymo tradicija, ma\xc5\xbeiau buvo pranc\xc5\xabzi\xc5\xa1k\xc5\xb3 oper\xc5\xb3. Generaliniu teatro vadybininku tapus austr\xc5\xb3 impresarijumi, pirm\xc4\x85jam Edinburgo festivalio direktoriui R. Bingui (vadovavo 1950-1972 m.) prasid\xc4\x97jo teatro rekonstrukcija. 1952 m. \xc4\xafkurta nacionalin\xc4\x97 teatro taryba - nacionalin\xc4\x97 organizacija, padedanti rinkti l\xc4\x97\xc5\xa1as. 1966 m. teatras persik\xc4\x97l\xc4\x97 \xc4\xaf naujas patalpas Linkolno centre.  _NEWLINE_Nors repertuaras ir toliau liko konservatyvus (vyrauja V. Europos klasikin\xc4\x97s operos), buvo pastatyta ir JAV kompozitori\xc5\xb3 oper\xc5\xb3, tarp j\xc5\xb3 - S. Barberio "Vanessa" (1958 m.), G. C. Menotti "Paskutinis laukinis", 1964 m. M. Levy "Rytas virsta elektra". 1972 m. pasikeit\xc4\x97 tearo valdymas - buvo atskirtos teatro administravimo ir menin\xc4\x97s funkcijos. 1972-1975 m. teatro vadybininku buvo S. Chapinas, 1975-1985 m. A. Blissas, 1986-1989 m. J. Volpe\'as. Meninei teatro veiklai 1976-2016 metais vadovavo 1975 m. muzikos direktoriumi paskirtas J. Levine\'as. _NEWLINE_Teatras ir toliau i\xc5\xa1laiko tarptautin\xc4\x97s scenos status\xc4\x85. Teatre vyksta didelio masto koncertai, i\xc5\xa1 kuri\xc5\xb3 \xc5\xbeinomiausi \xe2\x80\x93 1973 met\xc5\xb3 koncertas, skirtas ilgame\xc4\x8diam teatro vadovui R. Bingui, 1983 metais \xc4\xafvyk\xc4\x99s grandiozinis teatro 100-me\xc4\x8dio jubiliejus, o 1996 met\xc5\xb3 baland\xc4\xaf, teatr\xc4\x85 net 8 valandas drebin\xc4\x99s maestro J. Levine\'o 25-me\xc4\x8dio teatre koncertas. 2017-\xc5\xb3j\xc5\xb3 gegu\xc5\xbe\xc4\x97s 7-\xc4\x85j\xc4\x85 teatre \xc4\xafvyks grandiozinis koncertas, skirtas pamin\xc4\x97ti teatro pastato atidarymo Linkolno centre 50-met\xc4\xaf._NEWLINE_2016 m. bir\xc5\xbeelio 3d. paskelbta, jog naujuoju muzikos vadovu tapo dirigentas i\xc5\xa1 Kanados Yannick Nezet-Seguin.\n_START_SECTION_\nJames\'as Levine\'as - muzikos vadovas 1976-2016 m.\n_START_PARAGRAPH_\nJ. Levine\'as, kuris teatre u\xc5\xbe\xc4\x97m\xc4\x97 muzikos vadovo pareigas 40 met\xc5\xb3, 2015-2016 m. sezono pabaigoje i\xc5\xa1\xc4\x97jo \xc4\xaf pensij\xc4\x85 d\xc4\x97l sveikatos problem\xc5\xb3. 72 met\xc5\xb3 J. Levine\'as, kuris dirigavo 2551 spektakl\xc4\xaf, po sezono tapo \xc5\xa1io presti\xc5\xbeinio teatro muzikos vadovu emeritu. J. Levine\'as pastaraisiais metais sirgo diabetu, Parkinsono liga. 2011 metais jam atlikta itin sud\xc4\x97tinga stuburo operacija, po kurios 2013 m. gr\xc4\xaf\xc5\xbe\xc4\x99s \xc4\xaf scen\xc4\x85 maestro dirigavo jam specialiai sukonstruotoje k\xc4\x97d\xc4\x97je. J. Levine\'o i\xc5\xa1\xc4\x97jimu baig\xc4\x97si i\xc5\xa1tisa teatro era. Jis buvo s\xc4\x85saja tarp \xc5\xa1io operos teatro dabarties ir klest\xc4\x97jimo 8-ajame ir 9-ajame de\xc5\xa1imtme\xc4\x8diuose, kai \xc5\xa1viet\xc4\x97 tokios \xc5\xbevaig\xc5\xbed\xc4\x97s kaip Leontyne Pryce ir Joan Sutherland. _NEWLINE_J. Levine\'as diriguodavo per garsi\xc5\xb3j\xc5\xb3 \xe2\x80\x9eTrij\xc5\xb3 tenor\xc5\xb3\xe2\x80\x9c pasirodymus, kuriais XX a. 9-ajame ir 10-ajame de\xc5\xa1imtme\xc4\x8diuose buvo populiarinama opera. Tos gastrol\xc4\x97s su Luciano Pavarotti, Jose Carreras ir Placido Domingo priartino oper\xc4\x85 prie pla\xc4\x8diosios publikos ir i\xc5\xa1k\xc4\x97l\xc4\x97 j\xc4\x85 \xc4\xaf tokias did\xc5\xbeiules arenas kaip Vemblio stadionas Londone ir \xe2\x80\x9eDodger\xe2\x80\x9c stadionas Los And\xc5\xbeele.\n_START_SECTION_\nLive in HD sezonas\n_START_PARAGRAPH_\nTeatras nuo 2006 met\xc5\xb3 gruod\xc5\xbeio 31 dienos transliuoja savo spektaklius kine. _NEWLINE_2006/2007 m._NEWLINE_V. A. Mocartas \xe2\x80\x93 \xe2\x80\x9eU\xc5\xbeburtoji fleita\xe2\x80\x9c\xc2\xa0; P. \xc4\x8caikovskis - \xe2\x80\x9eEugenijus Oneginas\xe2\x80\x9c_NEWLINE_V. Bielinis \xe2\x80\x93 \xe2\x80\x9ePuritonai\xe2\x80\x9c\xc2\xa0; D\xc5\xbe. Rosinis \xe2\x80\x93 \xe2\x80\x9eSevilijos kirp\xc4\x97jas\xe2\x80\x9c_NEWLINE_T. Dun\xe2\x80\x99as \xe2\x80\x93 \xe2\x80\x9ePirmasis imperatorius\xe2\x80\x9c\xc2\xa0; D\xc5\xbe. Pu\xc4\x8dinis \xe2\x80\x93 \xe2\x80\x9eTriptikas\xe2\x80\x9c (Apsiaustas, Sesuo And\xc5\xbeelika, D\xc5\xbeanis Skikis)_NEWLINE_2007/2008 m._NEWLINE_\xc5\xa0. Guno - \xe2\x80\x9eRomeo ir D\xc5\xbeuljeta\xe2\x80\x9c  ; B. Britenas - \xe2\x80\x9ePeteris Graimas\xe2\x80\x9c_NEWLINE_E. Humperdingas - \xe2\x80\x9eJonukas ir Grytut\xc4\x97\xe2\x80\x9c\xc2\xa0; R. Vagneris - \xe2\x80\x9eTristanas ir Izolda\xe2\x80\x9c_NEWLINE_D\xc5\xbe. Verdis - \xe2\x80\x9eMakbetas\xe2\x80\x9c\xc2\xa0; D\xc5\xbe. Pu\xc4\x8dinis \xe2\x80\x93 \xe2\x80\x9eBohema\xe2\x80\x9c_NEWLINE_D\xc5\xbe. Pu\xc4\x8dinis \xe2\x80\x93 \xe2\x80\x9eManon Lesko\xe2\x80\x9c\xc2\xa0; G. Donicetis \xe2\x80\x93 \xe2\x80\x9ePulko dukt\xc4\x97\xe2\x80\x9c_NEWLINE_2008/2009 m._NEWLINE_R. \xc5\xa0trausas \xe2\x80\x93 \xe2\x80\x9eSalom\xc4\x97ja\xe2\x80\x9c  ; Ch. W. Glukas \xe2\x80\x93 \xe2\x80\x9eOrf\xc4\x97jas ir Euridik\xc4\x97\xe2\x80\x9c_NEWLINE_J. Adamsas \xe2\x80\x93 \xe2\x80\x9eDaktaras Atomikas\xe2\x80\x9c  ; G. Donicetis \xe2\x80\x93 \xe2\x80\x9eLiu\xc4\x8dija di Lamermur\xe2\x80\x9c_NEWLINE_H. Berliozas \xe2\x80\x93 \xe2\x80\x9eFausto pasmerkimas\xe2\x80\x9c\xc2\xa0; D\xc5\xbe. Pu\xc4\x8dinis \xe2\x80\x93 \xe2\x80\x9eMadam Baterflai\xe2\x80\x9c_NEWLINE_\xc5\xbd. Masn\xc4\x97 \xe2\x80\x93 \xe2\x80\x9e\xc5\xa0ventoji\xe2\x80\x9c  ; V. Bielinis \xe2\x80\x93 \xe2\x80\x9eSonambul\xc4\x97\xe2\x80\x9c_NEWLINE_D\xc5\xbe. Pu\xc4\x8dinis \xe2\x80\x93 \xe2\x80\x9eKreg\xc5\xbedut\xc4\x97\xe2\x80\x9c  ; D\xc5\xbe. Rosinis \xe2\x80\x93 \xe2\x80\x9ePelen\xc4\x97\xe2\x80\x9c_NEWLINE_2009/2010 m._NEWLINE_D\xc5\xbe. Pu\xc4\x8dinis \xe2\x80\x93 \xe2\x80\x9eToska\xe2\x80\x9c  ; \xc5\xbd. Ofenbachas \xe2\x80\x93 \xe2\x80\x9eHofmano pasakos\xe2\x80\x9c  ; D\xc5\xbe. Verdis \xe2\x80\x93 \xe2\x80\x9eSimonas Bokanegra\xe2\x80\x9c_NEWLINE_D\xc5\xbe. Verdis \xe2\x80\x93 \xe2\x80\x9eAida\xe2\x80\x9c  ; R. \xc5\xa0trausas \xe2\x80\x93 \xe2\x80\x9eRo\xc5\xbe\xc4\x97s kavalierius\xe2\x80\x9c  ; A. Thomas\xe2\x80\x99as \xe2\x80\x93 \xe2\x80\x9eHamletas\xe2\x80\x9c_NEWLINE_D\xc5\xbe. Pu\xc4\x8dinis \xe2\x80\x93 \xe2\x80\x9eTurandot\xe2\x80\x9c  ; \xc5\xbd. Biz\xc4\x97 \xe2\x80\x93 \xe2\x80\x9eKarmen\xe2\x80\x9c  ; D\xc5\xbe. Rosinis \xe2\x80\x93 \xe2\x80\x9eArmid\xc4\x97\xe2\x80\x9c_NEWLINE_2010/2011 m._NEWLINE_R. Vagneris \xe2\x80\x93 \xe2\x80\x9eReino auksas\xe2\x80\x9c\xc2\xa0; Ch. W. Glukas \xe2\x80\x93 \xe2\x80\x9eIfigenija Taurid\xc4\x97je\xe2\x80\x9c_NEWLINE_M. Musorgskis \xe2\x80\x93 \xe2\x80\x9eBorisas Godunovas\xe2\x80\x9c  ; G. Donicetis \xe2\x80\x93 \xe2\x80\x9eLiu\xc4\x8dija di Lamermur\xe2\x80\x9c_NEWLINE_G. Donicetis \xe2\x80\x93 \xe2\x80\x9eDon Paskual\xc4\x97\xe2\x80\x9c  ; D\xc5\xbe. Rosinis \xe2\x80\x93 \xe2\x80\x9eGrafas Ory\xe2\x80\x9c_NEWLINE_D\xc5\xbe. Verdis - \xe2\x80\x9eDon Karlas\xe2\x80\x9c  ; R. \xc5\xa0trausas \xe2\x80\x93 \xe2\x80\x9eKapri\xc4\x8dio\xe2\x80\x9c_NEWLINE_D\xc5\xbe. Pu\xc4\x8dinis \xe2\x80\x93 \xe2\x80\x9eMergina i\xc5\xa1 vakar\xc5\xb3\xe2\x80\x9c  ; D\xc5\xbe. Verdis \xe2\x80\x93 \xe2\x80\x9eTrubad\xc5\xabras\xe2\x80\x9c_NEWLINE_J. Adamsas \xe2\x80\x93 \xe2\x80\x9eNiksonas Kinijoje\xe2\x80\x9c\xc2\xa0; R. Vagneris \xe2\x80\x93 \xe2\x80\x9eValkirija\xe2\x80\x9c_NEWLINE_2011/2012 m._NEWLINE_G. Donicetis \xe2\x80\x93 \xe2\x80\x9eAna Bolein\xe2\x80\x9c  ; G. F. Hendelis \xe2\x80\x93 \xe2\x80\x9eRodelinda\xe2\x80\x9c  ; R. Vagneris \xe2\x80\x93 \xe2\x80\x9eDiev\xc5\xb3 \xc5\xbe\xc5\xabtis\xe2\x80\x9c_NEWLINE_V. A. Mocartas \xe2\x80\x93 \xe2\x80\x9eDon \xc5\xbduanas\xe2\x80\x9c  ; \xc5\xa0. Guno \xe2\x80\x93 \xe2\x80\x9eFaustas\xe2\x80\x9c  ; D\xc5\xbe. Verdis \xe2\x80\x93 \xe2\x80\x9eErnanis\xe2\x80\x9c_NEWLINE_R. Vagneris \xe2\x80\x93 \xe2\x80\x9eZygfrydas\xe2\x80\x9c  ; G. F. Hendelis/A. Vivaldis/J. P. Rameau \xe2\x80\x93 \xe2\x80\x9eU\xc5\xbeker\xc4\x97toji sala\xe2\x80\x9c  ; \xc5\xbd. Masn\xc4\x97 \xe2\x80\x93 \xe2\x80\x9eManon\xe2\x80\x9c_NEWLINE_Ph. Glass \xe2\x80\x93 \xe2\x80\x9eSatyagraha\xe2\x80\x9c  ; D\xc5\xbe. Verdis \xe2\x80\x93 \xe2\x80\x9eTraviata\xe2\x80\x9c_NEWLINE_2012/2013m ._NEWLINE_G. Donicetis \xe2\x80\x93 \xe2\x80\x9eMeil\xc4\x97s eliksyras\xe2\x80\x9c  ; H. Berliozas \xe2\x80\x93 \xe2\x80\x9eTroj\xc4\x97nai\xe2\x80\x9c_NEWLINE_D\xc5\xbe. Verdis \xe2\x80\x93 \xe2\x80\x9eOtelas\xe2\x80\x9c  ; G. Donicetis \xe2\x80\x93 \xe2\x80\x9eMarija Stuart\xe2\x80\x9c_NEWLINE_T. Ades\xe2\x80\x99as \xe2\x80\x93 \xe2\x80\x9eAudra\xe2\x80\x9c  ; D\xc5\xbe. Verdis \xe2\x80\x93 \xe2\x80\x9eRigoletas\xe2\x80\x9c_NEWLINE_V. A. Mocartas \xe2\x80\x93 \xe2\x80\x9eTito gailestingumas\xe2\x80\x9c  ; R. Vagneris - \xe2\x80\x9eParsifalis\xe2\x80\x9c_NEWLINE_D\xc5\xbe. Verdis \xe2\x80\x93 \xe2\x80\x9eKauki\xc5\xb3 balius\xe2\x80\x9c  ; R. Zandonai \xe2\x80\x93 \xe2\x80\x9eFran\xc4\x8deska da Rimini\xe2\x80\x9c_NEWLINE_D\xc5\xbe. Verdis \xe2\x80\x93 \xe2\x80\x9eAida\xe2\x80\x9c  ; G. F. Hendelis - \xe2\x80\x9eJulijus Cezaris\xe2\x80\x9c_NEWLINE_2013/2014 m._NEWLINE_P. \xc4\x8caikovskis \xe2\x80\x93 \xe2\x80\x9eEugenijus Oneginas\xe2\x80\x9c  ; A. Borodinas \xe2\x80\x93 \xe2\x80\x9eKunigaik\xc5\xa1tis Igoris\xe2\x80\x9c_NEWLINE_D. \xc5\xa0ostakovi\xc4\x8dius \xe2\x80\x93 \xe2\x80\x9eNosis\xe2\x80\x9c  ; \xc5\xbd. Masn\xc4\x97 \xe2\x80\x93 \xe2\x80\x9eVerteris\xe2\x80\x9c_NEWLINE_D\xc5\xbe. Pu\xc4\x8dinis \xe2\x80\x93 \xe2\x80\x9eToska\xe2\x80\x9c  ; D\xc5\xbe. Pu\xc4\x8dinis \xe2\x80\x93 \xe2\x80\x9eBohema\xe2\x80\x9c_NEWLINE_D\xc5\xbe. Verdis \xe2\x80\x93 \xe2\x80\x9eFalstafas\xe2\x80\x9c  ; V. A. Mocartas - \xe2\x80\x9eVisos jos tokios\xe2\x80\x9c_NEWLINE_A. Dvor\xc5\xbeakas \xe2\x80\x93 \xe2\x80\x9eUndin\xc4\x97\xe2\x80\x9c  ; D\xc5\xbe. Rosinis \xe2\x80\x93 \xe2\x80\x9ePelen\xc4\x97\xe2\x80\x9c_NEWLINE_2014/2015 m._NEWLINE_D\xc5\xbe. Verdis \xe2\x80\x93 \xe2\x80\x9eMakbetas\xe2\x80\x9c  ; F. Leharas \xe2\x80\x93 \xe2\x80\x9eLinksmoji na\xc5\xa1l\xc4\x97\xe2\x80\x9c_NEWLINE_V. A. Mocartas \xe2\x80\x93 \xe2\x80\x9eFigaro vedybos\xe2\x80\x9c  ; \xc5\xbd. Ofenbachas - \xe2\x80\x9eHofmano pasakos\xe2\x80\x9c_NEWLINE_\xc5\xbd. Biz\xc4\x97 \xe2\x80\x93 \xe2\x80\x9eKarmen\xe2\x80\x9c  ; P. \xc4\x8caikovskis \xe2\x80\x93 \xe2\x80\x9eJolanta\xe2\x80\x9c/B. Bartokas \xe2\x80\x93 \xe2\x80\x9eM\xc4\x97lynbarzd\xc5\xbeio pilis\xe2\x80\x9c_NEWLINE_D\xc5\xbe. Rosinis \xe2\x80\x93 \xe2\x80\x9eSevilijos kirp\xc4\x97jas\xe2\x80\x9c  ; D\xc5\xbe. Rosinis \xe2\x80\x93 \xe2\x80\x9eE\xc5\xbeero mergel\xc4\x97\xe2\x80\x9c_NEWLINE_R. Vagneris \xe2\x80\x93 \xe2\x80\x9eNiurnbergo meisterzingeriai\xe2\x80\x9c\xc2\xa0; P. Maskanjo \xe2\x80\x93 \xe2\x80\x9eKaimo garb\xc4\x97\xe2\x80\x9c/R. Leonkavalis \xe2\x80\x93 \xe2\x80\x9ePajacai\xe2\x80\x9c_NEWLINE_2015/2016 m._NEWLINE_D\xc5\xbe. Verdis - "Trubad\xc5\xabras"\xc2\xa0; D\xc5\xbe. Verdis - "Otelas"_NEWLINE_R. Vagneris - "Tanhoizeris"\xc2\xa0; A. Berg\'as - "Lulu"_NEWLINE_\xc5\xbd. Biz\xc4\x97 - "Perl\xc5\xb3 \xc5\xbevejai"\xc2\xa0; D\xc5\xbe. Pu\xc4\x8dinis - "Turandot"_NEWLINE_D\xc5\xbe. Pu\xc4\x8dinis - "Manon Lesko"\xc2\xa0; D\xc5\xbe. Pu\xc4\x8dinis - "Madam Baterflai"_NEWLINE_G. Donicetis - "Robertas Deverua"\xc2\xa0; R. \xc5\xa0trausas - "Elektra"_NEWLINE_2016/2017 m._NEWLINE_R. Vagneris - "Tristanas ir Izolda"; K. Saariaho - "Tolimoji meil\xc4\x97"_NEWLINE_D\xc5\xbe. Verdis - "Nabukas"; \xc5\xa0. Guno - "Romeo ir D\xc5\xbeuljeta"_NEWLINE_A. Dvor\xc5\xbeakas - "Undin\xc4\x97"; D\xc5\xbe. Verdis - "Traviata"_NEWLINE_V. A. Mocartas - "Idomen\xc4\x97jas"; P. \xc4\x8caikovskis - "Eugenijus Oneginas"_NEWLINE_R. \xc5\xa0trausas - "Ro\xc5\xbe\xc4\x97s kavalierius"_NEWLINE_2017/2018 m._NEWLINE_V. Belini - "Norma"; V. A. Mocartas "U\xc5\xbeburtoji fleita"_NEWLINE_T. Adesas - "Sunaikintas angelas"; D\xc5\xbe. Pu\xc4\x8dinis - "Toska";_NEWLINE_G. Donicetis - "Meil\xc4\x97s eliksyras"; D\xc5\xbe. Pu\xc4\x8dinis - "Bohema"_NEWLINE_D\xc5\xbe. Rosinis - "Semiramid\xc4\x97"; V.A. Mocartas - "Visos jos tokios"_NEWLINE_D\xc5\xbe. Verdis - "Luiza Miler"; \xc5\xbd. Masn\xc4\x97 - "Pelen\xc4\x97"_NEWLINE_2018/2019 m._NEWLINE_D\xc5\xbe. Verdis - "Aida"; K. Sent-Sansas - "Samsonas ir Dalila";_NEWLINE_D\xc5\xbe. Pu\xc4\x8dinis - "Mergel\xc4\x97 i\xc5\xa1 Vakar\xc5\xb3"; N. Mukhly - "Marni"_NEWLINE_D\xc5\xbe. Verdis - "Traviata"; F. Cilea - "Adriana Lecouvreur"_NEWLINE_\xc5\xbd. Biz\xc4\x97 - "Karmen"; G. Donicetis - "Pulko dukt\xc4\x97"_NEWLINE_R. Vagneris - "Valkirija"; F. Poulenc - "Karmeli\xc4\x8di\xc5\xb3 dialogai"\n_START_SECTION_\nRepertuaras\n_START_PARAGRAPH_\nTeatro repertuaras nuolat kinta. Kasmet rodomi spektakliai nekartojami kelerius metus, yra toki\xc5\xb3, kurie nerodomi daugiau kaip 20 met\xc5\xb3. Ta\xc4\x8diau kai kurie spektakliai d\xc4\x97l savo menin\xc4\x97s vert\xc4\x97s ir populiarumo rodomi nuo pat premjeros, 30 ir daugiau met\xc5\xb3 kiekviename sezone po daugiau nei 15 kart\xc5\xb3, kaip D\xc5\xbe. Pu\xc4\x8dini "Bohema" pastatyta ital\xc5\xb3 re\xc5\xbeisieriaus F. Zeffirelli 1981 metais. Teatro repertuar\xc4\x85 sudaro dviej\xc5\xb3 kategorij\xc5\xb3 spektakliai - premjera - kuomet spektaklis per vis\xc4\x85 teatro istorij\xc4\x85 rodomas pirm\xc4\x85j\xc4\xaf kart\xc4\x85, ir naujas pastatymas - kada senas spektaklis neberodomas ir po keli\xc5\xb3 ar keliolikos met\xc5\xb3 pertraukos to pa\xc4\x8dio veikalo imasi nauja k\xc5\xabrybin\xc4\x97 grup\xc4\x97._NEWLINE_2007/2008 m. sezonas:_NEWLINE_G. Donicetis - "Liu\xc4\x8dija di Lamermur" (naujas pastatymas); \xc5\xa0. Guno - "Romeo ir D\xc5\xbeuljeta"; D\xc5\xbe. Verdis - "Aida"; V. A. Mocartas - "Figaro vedybos"; D\xc5\xbe. Pu\xc4\x8dinis - "Madam Baterflai" (bendras pastatymas kartu su Lietuvos nacionaliniu operos ir baleto teatru); D\xc5\xbe. Verdis - "Makbetas" (naujas pastatymas); V. A. Mocartas - "U\xc5\xbeburtoji fleita"; D\xc5\xbe. Verdis - "Traviata"; V. Bielinis - "Norma"; Ch. W. Gliukas - "Ifigenija Taurid\xc4\x97je" (naujas pastatymas); S. Prokofjevas - "Karas ir taika"; D\xc5\xbe. Verdis - "Kauki\xc5\xb3 balius"; E. Humperdingas - "Jonukas ir Grytut\xc4\x97" (naujas pastatymas); D\xc5\xbe. Rosinis - "Sevilijos kirp\xc4\x97jas"; R. Vagneris - "Valkirija"; D\xc5\xbe. Pu\xc4\x8dinis - "Manon Lesko"; \xc5\xbd. Biz\xc4\x97 - "Karmen"; D\xc5\xbe. Verdis - "Otelas"; B. Britenas - "Peter Grimes" (naujas pastatymas); R. Vagneris - "Tristanas ir Izolda"; D\xc5\xbe. Verdis - "Ernani"; S. Prokofjevas - "Lo\xc5\xa1\xc4\x97jas"; D\xc5\xbe. Pu\xc4\x8dinis - "Bohema"; Ph. Glass\'as - "Satyagraha" (premjera); G. Donicetis - "Pulko dukt\xc4\x97" (naujas pastatymas); V. A. Mocartas - "Pagrobimas i\xc5\xa1 Seralio"; V. A. Mocartas - "Tito gailestingumas"; T. Dun - "Pirmasis imperatorius"._NEWLINE_2008/2009 m. sezonas:_NEWLINE_R. \xc5\xa0trausas - "Salom\xc4\x97ja"; A. Pon\xc4\x8dielis - "D\xc5\xbeokonda"; V. A. Mocartas - "Don \xc5\xbduanas"; G. Donicetis - "Liu\xc4\x8dija di Lamermur"; D\xc5\xbe. Adamsas - "Daktaras bomba" (premjera); D\xc5\xbe. Verdis - "Traviata"; D\xc5\xbe. Pu\xc4\x8dinis - "Madam Baterflai"; H. Berliozas - "Fausto pasmerkimas" (naujas pastatymas); P. \xc4\x8caikovskis - "Pik\xc5\xb3 dama"; R. Vagneris - "Tristanas ir Izolda"; \xc5\xbd. Masn\xc4\x97 - "\xc5\xa0ventoji" (naujas pastatymas); D\xc5\xbe. Pu\xc4\x8dinis - "Bohema"; V. A. Mocartas - "U\xc5\xbeburtoji fleita"; D\xc5\xbe. Pu\xc4\x8dinis - "Kreg\xc5\xbedut\xc4\x97" (naujas pastatymas); Ch. W. Gliukas - "Orf\xc4\x97jas ir Euridik\xc4\x97"; D\xc5\xbe. Verdis - "Rigoletas"; P. \xc4\x8caikovskis - "Eugenijus Oneginas"; A. Cilea - "Adriana Lecouvreur"; D\xc5\xbe. Verdis - "Trubad\xc5\xabras" (naujas pastatymas); V. Bielinis - "Sonambul\xc4\x97" (naujas pastatymas); A. Dvor\xc5\xbeakas - "Undin\xc4\x97"; P. Maskanjo - "Kaimo garb\xc4\x97"; R. Leonkavalo - "Pajacai"; G. Donicetis - "Meil\xc4\x97s eliksyras"; R. Vagneris - "Valkirija"; R. Vagneris - "Zygfridas"; R. Vagneris - "Diev\xc5\xb3 \xc5\xbe\xc5\xabtis"; D\xc5\xbe. Rosinis - "Pelen\xc4\x97"._NEWLINE_2009/2010 m. sezonas:_NEWLINE_D\xc5\xbe. Pu\xc4\x8dinis - "Toska" (naujas pastatymas); V. A. Mocartas - "Figaro vedybos"; V. A. Mocartas - "U\xc5\xbeburtoji fleita"; D\xc5\xbe. Verdis - "Aida"; D\xc5\xbe. Rosinis - "Sevilijos kirp\xc4\x97jas"; R. \xc5\xa0trausas - "Ro\xc5\xbe\xc4\x97s kavalierius"; H. Berliozas - "Fausto pasmerkimas"; D\xc5\xbe. Pu\xc4\x8dinis - "Turandot"; L. Jana\xc4\x8dekas - "I\xc5\xa1 nam\xc5\xb3 \xc4\xaf mirt\xc4\xaf" (premjera); D\xc5\xbe. Pu\xc4\x8dinis - "Triptikas" (Apsiaustas, Sesuo And\xc5\xbeelika, D\xc5\xbeanis Skikis); \xc5\xbd. Ofenbachas - "Hofmano pasakos" (naujas pastatymas); R. \xc5\xa0trausas - "Elektra"; E. Humperdingas - "Jonukas ir Grytut\xc4\x97"; \xc5\xbd. Biz\xc4\x97 - "Karmen" (naujas pastatymas); D\xc5\xbe. Verdis - "Stifelijus"; D\xc5\xbe. Verdis - "Simonas Bokanegra"; R. \xc5\xa0trausas - "Ariadn\xc4\x97 i\xc5\xa1 Nakso"; G. Donicetis - "Pulko dukt\xc4\x97"; D\xc5\xbe. Pu\xc4\x8dinis - "Bohema"; D\xc5\xbe. Verdis - "Atila" (premjera); D. \xc5\xa0ostakovi\xc4\x8dius - "Nosis" (premjera); A. Thomas - "Hamletas" (naujas pastatymas); D\xc5\xbe. Verdis - "Traviata"; D\xc5\xbe. Rosinis - "Armid\xc4\x97" (premjera); R. Vagneris - "Skrajojantis Olandas"; A. Berg\'as - "Lulu"._NEWLINE_2010/2011 m. sezonas:_NEWLINE_R. Vagneris - "Reino auksas" (naujas pastatymas); \xc5\xbd. Ofenbachas - "Hofmano pasakos"; D\xc5\xbe. Verdis - "Rigoletas"; M. Musorgskis - "Borisas Godunovas" (naujas pastatymas); D\xc5\xbe. Pu\xc4\x8dinis - "Bohema"; D\xc5\xbe. Verdis - "Trubad\xc5\xabras"; G. Donicetis - "Don Paskual\xc4\x97"; \xc5\xbd. Biz\xc4\x97 - "Karmen"; V. A. Mocartas - "Visos jos tokios"; D\xc5\xbe. Verdis - "Don Karlas" (naujas pastatymas); D\xc5\xbe. Pu\xc4\x8dinis - "Mergina i\xc5\xa1 vakar\xc5\xb3"; K. Debiusi - "Pel\xc4\x97jas ir Melisanda"; V. A. Mocartas - "U\xc5\xbeburtoji fleita"; D\xc5\xbe. Verdis - "Traviata" (naujas pastatymas); D\xc5\xbe. Pu\xc4\x8dinis - "Toska"; D\xc5\xbe. Verdis - "Simonas Bokanegra"; D\xc5\xbe. Adams\'as - "Niksonas Kinijoje" (premjera); Ch. W. Gliukas - "Ifigenija Taurid\xc4\x97je"; D\xc5\xbe. Rosinis - "Armid\xc4\x97"; G. Donicetis - "Liu\xc4\x8dija di Lamermur"; \xc5\xa0. Guno - "Romeo ir D\xc5\xbeuljeta"; P. \xc4\x8caikovskis - "Pik\xc5\xb3 dama"; D\xc5\xbe. Rosinis - "Grafas Ory" (premjera); R. \xc5\xa0trausas - "Kapri\xc4\x8dio"; A. Berg\'as - "Voicekas"; R. Vagneris - "Valkirija" (naujas pastatymas); Ch. W. Gliukas - "Orf\xc4\x97jas ir Euridik\xc4\x97"; R. \xc5\xa0trausas - "Ariadn\xc4\x97 i\xc5\xa1 Nakso"._NEWLINE_2011/2012 m. sezonas:_NEWLINE_G. Donicetis - "Ana Bolein" (premjera); D\xc5\xbe. Verdis - "Nabukas"; D\xc5\xbe. Rosinis - "Sevilijos kirp\xc4\x97jas"; V. A. Mocartas - "Don \xc5\xbduanas" (naujas pastatymas); R. Vagneris - "Zygfridas" (naujas pastatymas); Ph. Glass\'as - "Satyagraha"; G. F. Hendelis - "Rodelinda"; D\xc5\xbe. Pu\xc4\x8dinis - "Bohema"; \xc5\xa0. Guno - "Faustas" (naujas pastatymas); D\xc5\xbe. Pu\xc4\x8dinis - "Madam Baterflai"; G. Donicetis - "Pulko dukt\xc4\x97"; E. Humperdingas - "Jonukas ir Grytut\xc4\x97"; Keli kompozitoriai (barokin\xc4\x97 fantazija) - "U\xc5\xbeker\xc4\x97toji sala" (premjera); D\xc5\xbe. Pu\xc4\x8dinis - "Toska"; R. Vagneris - "Diev\xc5\xb3 \xc5\xbe\xc5\xabtis" (naujas pastatymas); D\xc5\xbe. Verdis - "Ernani"; D\xc5\xbe. Verdis - "Aida"; M. Musorgskis - "Chovan\xc5\xa1\xc4\x8dina"; G. Donicetis - "Meil\xc4\x97s eliksyras"; D\xc5\xbe. Verdis - "Makbetas"; \xc5\xbd. Masn\xc4\x97 - "Manon" (naujas pastatymas); R. Vagneris - "Reino auksas"; D\xc5\xbe. Verdis - "Traviata"; R. Vagneris - "Valkirija"; L. Jana\xc4\x8dekas - "Makropulos byla"; B. Britenas - "Bilis Budas"._NEWLINE_2012/2013 m. sezonas:_NEWLINE_G. Donicetis - "Meil\xc4\x97s eliksyras" (naujas pastatymas); D\xc5\xbe. Pu\xc4\x8dinis - "Turandot"; \xc5\xbd. Biz\xc4\x97 - "Karmen"; D\xc5\xbe. Verdis - "Trubad\xc5\xabras"; D\xc5\xbe. Verdis - "Otelas"; T. Ades\'as - "Audra"; V. A. Mocartas - "Figaro vedybos"; D\xc5\xbe. Verdis - "Kauki\xc5\xb3 balius" (naujas pastatymas); V. A. Mocartas - "Tito gailestingumas"; D\xc5\xbe. Verdis - "Aida"; V. A. Mocartas - "Don \xc5\xbduanas"; H. Berliozas - "Troj\xc4\x97nai"; D\xc5\xbe. Rosinis - "Sevilijos kirp\xc4\x97jas"; G. Donicetis - "Marija Stuart" (premjera); D\xc5\xbe. Pu\xc4\x8dinis - "Kreg\xc5\xbedut\xc4\x97"; D\xc5\xbe. Rosinis - "Grafas Ory"; D\xc5\xbe. Verdis - "Rigoletas" (naujas pastatymas); R. Vagneris - "Parsifalis" (naujas pastatymas); D\xc5\xbe. Verdis - "Don Karlas"; F. Zandonai - "Fran\xc4\x8deska da Rimini"; \xc5\xa0. Guno - "Faustas"; D\xc5\xbe. Verdis - "Traviata"; G. F. Hendelis - "Julijus Cezaris" (premjera); R. Vagneris - "Reino auksas"; R. Vagneris - "Valkirija"; R. Vagneris - "Zygfridas"; R. Vagneris - "Diev\xc5\xb3 \xc5\xbe\xc5\xabtis"; F. Poulencis - "Karmelit\xc5\xb3 dialogai"._NEWLINE_2013/2014 m. sezonas:_NEWLINE_P. \xc4\x8caikovskis - "Eugenijus Oneginas" (naujas pastatymas); V. A. Mocartas - "Visos jos tokios"; D. \xc5\xa0ostakovi\xc4\x8dius - "Nosis"; V. Bielinis - "Norma"; B. Britenas - "Vasarvid\xc5\xbeio nakties sapnas"; N. Muhly - "Du berniukai" (premjera); D\xc5\xbe. Pu\xc4\x8dinis - "Toska"; R. \xc5\xa0trausas - "Moteris be \xc5\xa1e\xc5\xa1\xc4\x97lio"; D\xc5\xbe. Verdis - "Rigoletas"; R. \xc5\xa0trausas - "Ro\xc5\xbe\xc4\x97s kavalierius"; D\xc5\xbe. Verdis - "Falstafas" (naujas pastatymas); V. A. Mocartas - "U\xc5\xbeburtoji fleita"; J. \xc5\xa0trausas - "\xc5\xa0ik\xc5\xa1nosparnis" (naujas pastatymas); G. Donicetis - "Meil\xc4\x97s eliksyras"; D\xc5\xbe. Pu\xc4\x8dinis - "Bohema"; D\xc5\xbe. Pu\xc4\x8dinis - "Madam Baterflai"; A. Dvor\xc5\xbeakas - "Undin\xc4\x97"; A. Borodinas - "Kunigaik\xc5\xa1tis Igoris" (naujas pastatymas); \xc5\xbd. Masn\xc4\x97 - "Verteris" (naujas pastatymas); Keli kompozitoriai (barokin\xc4\x97 fantazija) - "U\xc5\xbeker\xc4\x97toji sala"; A. Berg\'as - "Voicekas"; V. Bielinis - "Sonambul\xc4\x97"; U. D\xc5\xbeiordonas - "Andr\xc4\x97 \xc5\xa0enj\xc4\x97"; R. \xc5\xa0trausas - "Arabela"; V. Bielinis - "Puritonai"; D\xc5\xbe. Rosinis - "Pelen\xc4\x97"._NEWLINE_2014/2015 m. sezonas:_NEWLINE_V. A. Mocartas - "Figaro vedybos" (naujas pastatymas); D\xc5\xbe. Pu\xc4\x8dinis - "Bohema"; D\xc5\xbe. Verdis - "Makbetas"; \xc5\xbd. Biz\xc4\x97 - "Karmen"; V. A. Mocartas - "U\xc5\xbeburtoji fleita"; D\xc5\xbe. Adamsas - "Klinghofferio mirtis"; D\xc5\xbe. Verdis - "Aida"; D. \xc5\xa0ostakovi\xc4\x8dius - "Ledi Makbet i\xc5\xa1 Mcensko srities"; D\xc5\xbe. Rosinis - "Sevilijos kirp\xc4\x97jas"; R. Vagneris - "Niurnbergo meisterzingeriai"; D\xc5\xbe. Verdis - "Traviata"; E. Humperdingas - "Jonukas ir Grytut\xc4\x97"; F. Leharas - "Linksmoji na\xc5\xa1l\xc4\x97" (naujas pastatymas); \xc5\xbd. Ofenbachas - "Hofmano pasakos"; P. \xc4\x8caikovskis - "Jolanta" (premjera); B. Bartokas - "Hercogo M\xc4\x97lynbarzd\xc5\xbeio pilis" (naujas pastatymas); V. A. Mocartas - "Don \xc5\xbduanas"; D\xc5\xbe. Rosinis - "E\xc5\xbeero mergel\xc4\x97" (premjera); \xc5\xbd. Masn\xc4\x97 - "Manon"; G. Donicetis - "Liu\xc4\x8dija di Lamermur"; D\xc5\xbe. Verdis - "Ernani"; D\xc5\xbe. Verdis - "Don Karlas"; P. Maskanjo - "Kaimo garb\xc4\x97" (naujas pastatymas); R. Leonkavalo - "Pajacai" (naujas pastatymas); D\xc5\xbe. Verdis - "Kauki\xc5\xb3 balius"; I. Stravinskis - "The Rake\'s progress"._NEWLINE_2015/2016 m. sezonas:_NEWLINE_G. Donicetis - "Ana Bolein"; G. Donicetis - "Marija Stiuart"; G. Donicetis - "Robertas Deverua" (premjera. Tre\xc4\x8dioji Tiudor\xc5\xb3 dinastijos trilogijos dalis); D\xc5\xbe. Rosinis - "Sevilijos kirp\xc4\x97jas"; D\xc5\xbe. Pu\xc4\x8dinis - "Bohema"; P. Maskanjo - "Kaimo garb\xc4\x97"; R. Leonkavalo - "Pajacai"; G. Donicetis - "Don Paskual\xc4\x97"; D\xc5\xbe. Rosinis - "E\xc5\xbeero mergel\xc4\x97"; R. \xc5\xa0trausas - "Elektra" (naujas pastatymas); G. Donicetis - "Meil\xc4\x97s eliksyras"; V. A. Mocartas - "Pagrobimas i\xc5\xa1 Seralio"; J. \xc5\xa0trausas - "\xc5\xa0ik\xc5\xa1nosparnis"; A. Berg\'as - "Lulu" (naujas pastatymas); D\xc5\xbe. Pu\xc4\x8dinis - "Madam Baterflai"; D\xc5\xbe. Pu\xc4\x8dinis - "Manon Lesko" (naujas pastatymas); V. A. Mocartas - "Figaro vedybos"; D\xc5\xbe. Verdis - "Otelas" (naujas pastatymas); \xc5\xbd. Biz\xc4\x97 - "Perl\xc5\xb3 \xc5\xbevejai" (naujas pastatymas); D\xc5\xbe. Verdis - "Rigoletas"; D\xc5\xbe. Verdis - "Simonas Bokanegra"; R. Vagneris - "Tanhoizeris"; D\xc5\xbe. Pu\xc4\x8dinis - "Toska"; D\xc5\xbe. Verdis - "Trubad\xc5\xabras"; D\xc5\xbe. Pu\xc4\x8dinis - "Turandot"._NEWLINE_2016/2017 m. sezonas:_NEWLINE_D\xc5\xbe. Verids - "Aida"; K. Saariaho - "Tolimoji meil\xc4\x97" (premjera); D\xc5\xbe. Rosinis - "Sevilijos kirp\xc4\x97jas"; D\xc5\xbe. Pu\xc4\x8dinis - "Bohema"; \xc5\xbd. Biz\xc4\x97 - "Karmen"; F. Alfano - "Sirano de Ber\xc5\xbeerakas"; V. A. Mocartas - "Don \xc5\xbduanas"; P. \xc4\x8caikovskis - "Eugenijus Oneginas"; L. van Bethovenas - "Fidelijus"; R. Vagneris - "Skrajojantis Olandas"; D\xc5\xbe. Rosinis - "Vilhlemas Telis" (naujas pastatymas); V. A. Mocartas - "Idomen\xc4\x97jas"; D\xc5\xbe. Rosinis - "Ital\xc4\x97 Al\xc5\xbeyre"; L. Jana\xc4\x8dekas - "Podukra"; V. A. Mocartas - "U\xc5\xbeburtoji fleita"; D\xc5\xbe. Pu\xc4\x8dinis - "Manon Lesko"; D\xc5\xbe. Verdis - "Nabukas"; V. Bielinis - "Puritonai"; D\xc5\xbe. Verdis - "Rigoletas"; \xc5\xa0. Guno - "Romeo ir D\xc5\xbeuljeta" (naujas pastatymas); R. \xc5\xa0trausas - "Ro\xc5\xbe\xc4\x97s kavalierius" (naujas pastatymas); A. Dvor\xc5\xbeakas - "Undin\xc4\x97" (naujas pastatymas); R. \xc5\xa0trausas - "Salom\xc4\x97ja"; D\xc5\xbe. Verdis - "Traviata"; R. Vagneris - "Tristanas ir Izolda" (naujas pastatymas); \xc5\xbd. Masn\xc4\x97 - "Verteris"._NEWLINE_2017/2018 m. sezonas:_NEWLINE_V. Bielinis - "Norma" (naujas pastatymas); T. Adesas - "Sunaikintas angelas" (premjera); D\xc5\xbe. Pu\xc4\x8dinis - "Toska" (naujas pastatymas); V. A. Mocartas - "Visos jos tokios" (naujas pastatymas); \xc5\xbd. Masn\xc4\x97 - "Pelen\xc4\x97" (premjera); D\xc5\xbe. Verdis - "Requiem" (koncertin\xc4\x97 versija); D\xc5\xbe. Pu\xc4\x8dinis - "Bohema"; P. Maskanjo - "Kaimo garb\xc4\x97"; R. Leoncavalo - "Pajacai"; \xc5\xbd. Ofenbachas - "Hofmano pasakos"; R. \xc5\xa0trausas - "Elektra"; G. Donicetis - "Meil\xc4\x97s eliksyras"; E. Humperdinck - "Jonukas ir Grytut\xc4\x97"; D\xc5\xbe. Verdis - "Luiza Miler"; G. Donicetis - "Liu\xc4\x8dija di Lamermur"; D\xc5\xbe. Pu\xc4\x8dinis - "Madam Baterflai"; F. Leharas - "Linksmoji na\xc5\xa1l\xc4\x97"; V. A. Mocartas - "Figaro vedybos"; R. Vagneris - "Parsifalis"; \xc5\xa0. Guno - "Romeo ir D\xc5\xbeuljeta"; D\xc5\xbe. Rosinis - "Semiramid\xc4\x97"; \xc5\xbd. Masn\xc4\x97 - "\xc5\xa0ventoji"; D\xc5\xbe. Verdis - "Trubad\xc5\xabras"; D\xc5\xbe. Pu\xc4\x8dinis - "Turandot"; V. A. Mocartas - "U\xc5\xbeburtoji fleita"._NEWLINE_2018/2019 m. sezonas:_NEWLINE_K. Sent-Sansas - "Samsonas ir Dalila" (naujas pastatymas); F. Cilea - "Adriana Lecouvreur" (naujas pastatymas); N. Muhly - "Marni" (premjera); D\xc5\xbe. Verdis - "Traviata" (naujas pastatymas); D\xc5\xbe. Verdis - "Aida"; D\xc5\xbe. Pu\xc4\x8dinis - "Bohema"; \xc5\xbd. Biz\xc4\x97 - "Karmen"; V. A. Mocartas - "Tito gailestingumas"; F. Poulenc - "Karmeli\xc4\x8di\xc5\xb3 dialogai"; V. A. Mocartas - "Don \xc5\xbduanas"; D\xc5\xbe. Verdis - "Falstafas"; D\xc5\xbe. Pu\xc4\x8dinis - "Mergel\xc4\x97 i\xc5\xa1 Vakar\xc5\xb3"; G. Donicetis - "Pulko dukt\xc4\x97"; P. \xc4\x8caikovskis - "Jolanta"; B. Bartokas - "Hercogo M\xc4\x97lynbarzd\xc5\xbeio pilis"; V. A. Mocartas - "U\xc5\xbeburtoji fleita"; A. Boito - "Mefistofelis"; D\xc5\xbe. Verdis - "Otelas"; \xc5\xbd. Biz\xc4\x97 - "Perl\xc5\xb3 \xc5\xbevejai"; C. Debusy - "Pel\xc4\x97jas ir Melisanda"; D\xc5\xbe. Verdis - "Rigoletas"; R. Vagneris - "Reino auksas"; R. Vagneris - "Valkirija"; R. Vagneris - "Zygfridas"; R. Vagneris - "Diev\xc5\xb3 \xc5\xbe\xc5\xabtis"; D\xc5\xbe. Pu\xc4\x8dinis - "Toska"; D\xc5\xbe. Pu\xc4\x8dinis - "Triptikas" ("Apsiaustas"/"Sesuo And\xc5\xbeelika"/"D\xc5\xbeanis Skikis").'